नई दिल्ली. वायुसेना प्रमुख बीएस धनोवा ने रविवार को कहा कि भारत के पड़ोसी देशों का नए हथियारों-उपकरणों को शामिल करना और आधुनिकीकरण की रफ्तार चिंता की वजह है। हालांकि, उन्होंने कहा कि भारत हिंद-प्रशांत क्षेत्र में किसी भी संभावित खतरे के प्रति काफी सजग है। वायुसेना किसी भी परिस्थिति में देश के राष्ट्रीय हितों की रक्षा करने के लिए तैयार है।न्यूज एजेंसी से धनोवा ने कहा, "भारत अनसुलझे क्षेत्रीय विवादों और विदेशी तत्वों द्वारा उत्पन्न की जा रहीं चुनौतियों का सामना कर रहा है। लेकिन वायुसेना इनका सामने करने के लिए प्रभावी तरीके अपनाने में सक्षम है और इस दिशा में आगे बढ़ रहा है।''धनोवा ने वायुसेना द्वारा पाकिस्तान अधिकृत कश्मीर में आतंकी शिविरों पर हमला करने की संभावना से भी इंकार नहीं किया। उन्होंन कहा, "वायुसेना सीमापार से उत्पन्न हो रहे हर खतरे का सामना करने में सक्षम है, चाहें खतरे उप-पारंपरिक क्षेत्र के हों या अन्य क्षेत्रों के हों।''चीन और पाकिस्तान का नाम लिए बिना मौजूदा सुरक्षा चुनौतिया का जिक्र करते हुए एयरचीफ मार्शल ने कहा, "देश के सामने अनसुलझे क्षेत्रीय मुद्दों, प्रायोजित राज्येतर औ..